**Sigurne škole i vrtići: Razvoj *on-line* platforme za sigurne i dobro pripremljene osnovne škole i vrtiće za izvanredne situacije**

**Uvod**

U budućnosti se zbog klimatskih promjena mogu očekivati sve češći ekstremni događaji kao što su poplave, suše te ekstremni zimski uvjeti ili toplinski valovi. Kada se katastrofe dogode, djeca su među najugroženijim skupinama. Iako odgojno-obrazovne ustanove imaju obvezu poduzeti mjere pripreme za katastrofe, smanjenja rizika od katastrofa i povećanja sigurnosti u školama, u stvarnosti te mjere nisu implementirane. Vještine snalaženja u takvim situacijama ili tzv. 'životne vještine' ili 'meke vještine' trebale bi se poticati kod djece odnosno učenika od rane dobi.

**Svrha i ciljevi**

* Poboljšati znanje i kompetencije djece u osnovnoj školi i dječjim vrtićima u područjima sigurnosti u školi, smanjenju rizika od katastrofa, prve pomoći i suočavanja sa stresnim situacijama
* Razviti kapacitete i unaprijediti stručno obrazovanje nastavnika u odgojno-obrazovnim ustanovama vezano za smanjenje rizika od katastrofa i prvu pomoć
* Povećati društvenu i ekološku odgovornost odgojno-obrazovnih ustanova zagovaranjem za uključivanje (ili ako već postoji zagovaranjem provedbe) provedbe mjera sigurnosti, smanjenja rizika od katastrofa i edukacija prve pomoći u nacionalni kurikulum za predškolski odgoj i obrazovanje i nacionalni kurikulum za osnovnoškolski odgoj i obrazovanje.

*"Djeca su naučila kako reagirati u teškim situacijama i podržavati druge, to su važne vještine",* direktorica Škole prve pomoći u Austriji

**Glavni rezultati i aktivnosti**

* Izrada kataloga i materijala koji će uključivati postojeće alate, aktivnosti i igre na temu smanjenja rizika od katastrofa, prve pomoći, klimatskih promjena, sigurnosti u školi i psihosocijalne podrške.
* Uspostava i izrada on-line platforme za pripremu djelovanja u katastrofama i za pružanje prve pomoći za osnovne škole i vrtiće temeljena na platformi [Erste Hilfe Fit Platform](http://www.erstehilfefit.at/) Austrijskog Crvenog križa mladih i materijalima Crvenog križa Srbije.
* Razvoj on-line edukacije o smanjenju rizika od katastrofa.
* Edukacija 12 nastavnika i 12 volontera Crvenog križa tzv. ambasadora projekta, kako bi se podržalo testiranje modula i aktivnosti u dvije do pet osnovnih škola i vrtića u svakoj od država partnera na projektu.
* Izrada europskog dokumenta s generalnim i nacionalnim ključnim preporukama u cilju zagovaranja ove teme.

**Projektni partneri**

**Vodeći partner** Austrijski Crveni križ

**Trajanje projekta** 1.11.2018. – 31.10.2020.

**Vrijednost projekta** 175.448 €

**Kontakt** Cornelia Hackl, voditeljica projekta
 cornelia.hackl@redcross.at

* Austrijski Crveni križ mladih (AYRC)
* Bugarski Crveni križ (BRC)
* Hrvatski Crveni križ (HCK)
* Makedonski Crveni križ (MacRC)
* Crveni križ Srbije (RCS)